סיום המסחר ביבשת אירופה והמדדים סיימו בעליות שערים חדות. העליות הגיעו בשעה האחרונה למסחר בעקבות השיפור במחירי הנפט והתקווה כי הירידה בסחורה נרגעה לעת עתה. מוקדם יותר היום, הודיעה הבנק המרכזי הרוסי כי הוא מעלה את הריבית במדינה ב-17%, צעד שהתפרש על ידי חלק מהכלכלנים כיאוש מוחלט. גל פרסומי המאקרו ששטף את היבשת הראה כי היבשת אכן מתאוששת (אבל לאט).
בתוך כך מדד הפוטסי טיפס 2.2%, מדד הדאקס עלה 2.3% ומדד הקאק 40 זינק 2.03%.
הסיפור בשווקים ממשיך להיות הירידות במחיר הנפט אשר איבד קרוב ל-50% ממחירו בשווקים מאז חודש יוני האחרון. הירידות במחיר הנפט פוגעות ברובל הרוסי ובכלכלה הרוסית. אחד מהמגזרים שחשופים לכלכלה הרוסית באירופה הוא מגזר הבנקים. Raiffeisen Bank בנק מוביל באוסטריה, נחשב לאחד מלווים המובילים לכלכלה הרוסית - מניית הבנק צללה היום 10%.
מוקדם יותר במסחר, הבנק המרכזי בבריטניה הזהיר חלק מהבנקים על כך שרזרבות ההון שלהן אינן מספיקות. התזמון של האזהרה נתון לפרשנות, אך ניתן להאמין כי באירופה נערכים לכך שחדלות פרעון של חברות רוסית תחשוף חלק מהבנקים לסיכונים ממשיים. כחלק ממסע שיקום הרובל, רוסיה הכריזה היום על צעד קיצוני יחסית של העלאת הריבית במדינה ל- 17%. אתמול, הרובל צלל את הירידה החדה ביותר אל מול הדולר מאז 1998.
המגמה המעורבת ביבשת נבעו בין היתר בשל פרסומי מאקרו שונים, שאומנם הראו שיפור בכלכלת היבשת, אך לא בקצב הצפוי. בשעה 11:00 (שעון ישראל) פורסם מדד מנהלי הרכש בגרמניה. המדד הראה עלייה אל 51.2 נקודות. שיפור מאז חודש אוקטובר, בו המדד הראה כי מנהלי הרכש חוזים התכווצות בכלכלה הגרמנית. מדד מנהלי הרכש הכללי באירופה של ענף הייצור והשירותים עלו גם כן באופן מינורי.
בשעה 11:30 פורסם בבריטניה, שלא עמד בצפי ועלה ב-1% בלבד בחודש נובמבר. סקר ZEW החשוב מאוד בגרמניה אשר מעיד על סנטימנט המשקיעים והצפי שלהם לעתיד הקרוב דווקא השתפר בדצמבר. השיפור מסמל כי תושבי גרמניה אינם מאמינים כי יכנסו למיתון כלכלי בקרוב.